กองทัพบก-กองทัพไทย ตักบาตรพระสงฆ์ 89 รูป ถวายเป็นพระราชกุศล 3 ปีวันสวรรคต
วันที่ 13 ตุลาคม 2562 ,พล.อ.ณัฐพล นาคพาณิชย์ รองผู้บัญชาการทหารบก, ผู้แทนผู้บัญชาการทหารบก เป็นประธาน พร้อมด้วยคณะผู้บังคับบัญชาและกำลังพลร่วมกิจกรรมบำเพ็ญกุศลถวายเป็นพระราชกุศลครบรอบ 3 ปี ,วันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ,โดยกิจกรรมประกอบด้วย พิธีตักบาตรพระสงฆ์ จำนวน 89 รูป จากวัดโมลีโลกยารามราชวรวิหาร ถวายเป็นพระราชกุศล ณ บริเวณด้านหน้าพระบรมราชานุสาวรีย์ รัชกาลที่ 5 กองบัญชาการกองทัพบก จากนั้นจึงกระทำพิธีสวดพระพุทธมนต์ โดยนิมนต์พระสงฆ์ 10 รูป จากวัดชนะสงคราม และวัดโมลีโลกยาราม ประกอบพิธี,พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, เป็นพระมหากษัตริย์ไทยรัชกาลที่ 9 แห่งราชวงศ์จักรี ทรงครองราชสมบัติตั้งแต่ วันที่ 9 มิถุนายน พ.ศ.2489 นับเป็นพระมหากษัตริย์ไทยที่ทรงครองราชสมบัติยาวนานที่สุดในประเทศไทย ตลอดระยะเวลากว่า 70 ปีที่ทรงครองราชย์ พระองค์ทรงปกครองราษฎรไทยด้วยน้ำพระราชหฤทัยงดงามเปี่ยมด้วยพระเมตตา ภายใต้พระปฐมพระบรมราชโองการ ที่ว่า ,เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม ,พระราชกรณียกิจที่สำคัญยิ่งด้านการทหาร ทรงดำรงตำแหน่งจอมทัพไทย ในยามปกติพระองค์เสด็จพระราชดำเนินไปทรงเยี่ยมค่ายทหารและตำรวจตระเวนชายแดน และพระราชทานเครื่องอุปโภคบริโภคเวชภัณฑ์ต่างๆ ในยามที่ทหารต้องออกปฏิบัติหน้าที่ป้องกันอธิปไตยรักษาความสงบตามแนวชายแดน พระองค์ได้เสด็จพระราชดำเนินไปทรงเป็นมิ่งขวัญกำลังใจแก่ทหารกล้า รวมทั้งพระราชทานทรัพย์อุปการะช่วยเหลือครอบครัวและช่วยเหลือทุนการคึกษาแก่บุตรของทหารที่พลีชีพจากการปฏิบัติหน้าที่ปกป้องแผ่นดิน ด้วยสายพระเนตรอันยาวไกลทรงให้ความสำคัญกับการพัฒนาประเทศให้มั่นคงอย่างยั่งยืนด้วยแนวพระราชดำริ เศรษฐกิจพอเพียง ผ่านโครงการพระราชดำริจนทรงได้รับการยกย่องว่าเป็นกษัตริย์นักพัฒนา,กองทัพบกในฐานะที่ดำรงไว้ซึ่งภารกิจการพิทักษ์ ปกป้อง และเทิดทูนสถาบันพระมหากษัตริย์ อันเป็นสถาบันอันสูงสุด ที่เป็นศูนย์รวมของจิตใจปวงชนชาวไทย เป็นภารกิจอันสำคัญยิ่ง ด้วยการถวายการรักษาความปลอดภัยและถวายพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และได้สนองงานโครงการอันเนื่องมาจากพระราชดำริอย่างต่อเนื่องจนถึงปัจจุบัน,ขณะที่ กองบัญชาการกองทัพไทย ก็มีการจัดพิธีบำเพ็ญกุศลและกิจกรรมน้อมรำลึกเนื่องใน,วันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, โดย ,พล.อ.ชัยชนะ นาคเกิด รองผู้บัญชาการทหารสูงสุด, เป็นประธาน มีกิจกรรมที่สำคัญประกอบด้วย การตักบาตรพระสงฆ์ 89 รูป จากวัดกาญจนสิงหาสน์วรวิหาร และพิธีบำเพ็ญกุศลทักษิณานุปทาน โดยพระสงฆ์ทรงสมณศักดิ์ 10 รูป จากวัดพระศรีมหาธาตุวรมหาวิหาร ซี่งมีคณะนายทหารชั้นผู้ใหญ่ สมาคมแม่บ้านกองบัญชาการกองทัพไทย และกำลังพลของกองบัญชาการกองทัพไทยเข้าร่วมพิธีโดยพร้อมเพรียงกัน เพื่อบำเพ็ญกุศลถวายเป็นพระราชกุศลแด่ ,พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, ผู้ทรงเป็นมิ่งขวัญของปวงชนชาวไทย พระองค์ทรงเปี่ยมด้วยพระมหากรุณาธิคุณอย่างหาที่สุดมิได้ ประชาชนดำรงอยู่ด้วยความสุขสงบร่มเย็นบนพื้นฐานแห่งความพอเพียงมาจนถึงทุกวันนี้ พระองค์จึงทรงเป็นที่เคารพรักและเทิดทูนอย่างสูงสุดของเหล่าทหาร และประชาชนทุกหมู่เหล่าอย่างไม่มีวันเสื่อมคลาย,กองบัญชาการกองทัพไทย ขอน้อมรำลึกในพระมหากรุณาธิคุณอันยิ่งใหญ่นี้ และจะสืบสานพระราชปณิธานที่ทรงมีต่อทหารในการทำหน้าที่เป็นทั้งนักรบและนักพัฒนาไปพร้อมกับการป้องกันประเทศ และการปกป้องสถาบันหลักของชาติ รวมทั้งน้อมนำแนวพระราชดำริ พระราชดำรัส และพระบรมราโชวาท ที่พระราชทานไว้ในโอกาสต่างๆ มาเป็นแนวทางในการปฏิบัติราชการ และการดำรงตนของข้าราชการและครอบครัวตลอดไป.,ข่าวที่เกี่ยวข้อง,- ,นายกฯ นำบำเพ็ญกุศล-ตักบาตรพระ 489 รูป วันคล้ายวันสวรรคต รัชกาลที่ 9,- ,บรรดานักการเมือง พร้อมใจน้อมรำลึกในพระมหากรุณาธิคุณ ในหลวง ร.9
กองทัพบก-กองทัพไทย จัดพิธีบำเพ็ญกุศลและตักบาตรถวายเป็นพระราชกุศล ครบรอบ 3 ปี วันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
13 ตุลาคม,ในหลวง ร.9,รัชกาลที่ 9,พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร,วันคล้ายวันสวรรคต,กองทัพบก,กองทัพไทย